ZENICA ADVENTURE: Počela manifestacija “Dan dječijeg turskog filma”

Danas se u Muzeju grada Zenica održava manifestacija “Dan dječijeg turskog filma”.

U jutarnjim satima učenici O.Š. Hasan Kikić iz Tetova, pogledali su animirani film „Družba malih spasitelja“, a večeras od 18 sati na programu je film „Mađioničar“.

Mališani nisu krili oduševljenje filmom, koji je za njih bio prilika da se zabave, ali i da nauče neke nove riječi jer većina njih i uči turski jezik. Ova dva filma prikazana su u okviru „Sedmice turskog filma“, a u sklopu Drugog zimskog festivala, Zenica Adventure 2019.

Večeras će svečano biti otvorena izložba arheoloških fotografija „Gobekli Tepe“ jednog od najstarijih svetišta u Turskoj i veličanstvenog primjera arheološke kulture.